Diari Oficial de la Generalitat Valenciana


Sumari del DOGV 3403, del 30-12-1998 (1998/11957)

DECRET 196/1998, de 9 de desembre, del Govern Valencià, pel qual s'autoritza l'ampliació d'ensenyances a la Universitat Politècnica de València.
------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/12/09/196/dof/vci/html**

### Dades del document

Número de DOGV
:   3403

Data del DOGV
:   30-12-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/11071


Data del document
:   09-12-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 196/1998, de 9 de desembre, del Govern Valencià, pel qual s'autoritza l'ampliació d'ensenyances a la Universitat Politècnica de València. [1998/Q11347]
  
La Universitat Politècnica de València va sol·licitar autorització per a la implantació de les ensenyances universitàries conduents a l'obtenció del títol oficial de llicenciat en Administració i Direcció d'Empreses, i adjuntà la memòria justificativa de la titulació, així com l'acord del Consell Social de la Universitat i proposà la implantació de les ensenyances a què fa referència el present decret.
  
El Consell Interuniversitari de la Comunitat Valenciana, en la seua sessió de data 31 de març de 1998, va tindre coneixement de la sol·licitud de la implantació d'ensenyances i el Consell d'Universitats va emetre un informe favorable en data 15 de juliol de 1998.
  
Per tot això, ja que s'han complit els requisits exigits per l'article 9 de la Llei Orgànica 11/1983, de 25 d'agost, de Reforma Universitària, en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, i a proposta del conseller de Cultura, Educació i Ciència, prèvia deliberació del Govern Valencià, en la reunió del dia 9 de desembre de 1998,
  
DECRETE
  
Article 1
  
Autoritzar a la Universitat Politècnica de València per a la implantació de les ensenyances conduents a l'obtenció del títol oficial de llicenciat en Administració i Direcció d'Empreses, que seran organitzades per l'Escola Tècnica Superior d'Enginyers Industrials de València.
  
Article 2
  
La posada en funcionament de les ensenyances serà autoritzada pel conseller de Cultura, Educació i Ciència, prèvia homologació pel Consell d'Universitats del pla d'estudis corresponent.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i execució de allò que s'ha disposat en este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 9 de desembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ
  
d) CONCESSIONS ADMINISTRATIVES
  
Conselleria d'Agricultura, Pesca i Alimentació


Còpia Permalink ELI